شه‌فه‌ق نيوز/ ماسيۆ ليفيت، وه‌ڕيه‌وبه‌ر به‌رنامه‌ێ "ستاين" ئه‌را له‌ناوبردن تيرۆر و هه‌واڵگرى، باس له‌وه‌ كرد ئداره‌ێ دۆناڵد تره‌مپ سه‌رۆك ئه‌مريكى خه‌ريك ئاماده‌كاريه‌ ئه‌را ده‌ركردن سزايه‌يل تازه‌يگ وه‌ى نزيكه‌يله‌ دژ وه حزبوڵڵاى لوبنانى.
ليفيت ديمانه‌يگ وه‌ل رووژنامه‌ى "خوه‌رهه‌ڵات ناوين" وت: ئه‌و رێ وشوونه‌يله‌ ك سويسرا ئه‌نجامێ داگه‌ وه‌ ته‌مامى جياوازه‌ له‌ بڕيار بريتانى له‌باره‌ى حزبوڵڵاى لوبنانى.
ليفيت وت: ئه‌مريكا هويچ رۆڵيگ نه‌يرێد له‌و بڕياره‌يله‌، وه‌لێ خوه‌شاڵه‌ وه‌ بڕيار بريتانيا ك بايه‌س بوێ زويتر ده‌ربچياتادو يه‌يش ده‌رخست ك هه‌وڵه‌يليگ وه‌رده‌ه‌وام هه‌س له‌ وڵاته‌يل يه‌كگرتگ ئه‌را ده‌سكه‌فتن پشتگيرى هاوپه‌يمانه‌يل وه‌ مه‌به‌س له‌خوه‌ێگرتن چالاكيه‌يل شيواننكار ئيران نه‌ك ته‌نيا دژ به‌رنامه‌ ئه‌تۆميه‌گه‌ێ، به‌ڵكوو رۆڵيشى له‌ ناوچه‌گه‌و به‌رنامه‌ مووشه‌كيه‌گه‌يشێ.
جى باسه‌، ليفيت پيشبينى يه‌يش كرد بڕياره‌يل تازه‌يش له‌ ده‌وڵه‌ته‌يليگ تر و گه‌شته‌يل دويه‌م له‌ سزايه‌يل ناوده‌وڵه‌تى حزبوڵڵاى لوبنانى له‌ ئيسه‌و بگرێده‌ ئامانج.
